ગૂજરાત વિદ્યાપીઠને લજવતો એક કિસ્સો સામે આવ્યો છે. અમદાવાદના ગૂજરાત વિદ્યાપીઠના ઉદ્યોગ શિક્ષક ભુપત સરવૈયાની સામે જાતીય સતામણીનો આક્ષેપ કરવામાં આવ્યો છે. વિદ્યાર્થિનીએ વિદ્યાપીઠની મહિલા સેલને ફરિયાદ કરી હતી. આ મામલા પછી વિદ્યાપીઠના વિદ્યાર્થીઓ ઉશ્કેરતા શિક્ષક ભુપત સરવૈયા કેમ્પસ છોડી અન્ય સ્થળે રહેવા ચાલ્યા ગયા છે. વિદ્યાપીઠના મહિલા સેલને 4 દિવસ પહેલા વિદ્યાર્થિનીએ ફરિયાદ કરી છે. ફરિયાદના 4 દિવસમાં કમિટીની રચના કરી કમિટીએ રિપોર્ટ વિદ્યાપીઠને સબમીટ કરાવ્યો છે. વિદ્યાપીઠ આજ સાંજ સુધીમાં કડક શિક્ષાત્મક પગલા લેશે તેવી સંભાવના દર્શાવવામાં આવી છે.